
Ministru kabineta rīkojums Nr. 504
Rīgā 2023. gada 9. augustā (prot. Nr. 38 72. §)
Par civilā eksperta dalību Eiropas Savienības Padomdevēja misijā civilā drošības sektora reformām Ukrainā
· 1. (N) Pamatojoties uz Starptautiskās palīdzības likuma 12. panta otro daļu, atbalstīt dalību Eiropas Savienības Padomdevēja misijā civilā drošības sektora reformām Ukrainā (turpmāk – starptautiskā misija) šādam neatkarīgajam civilajam ekspertam (turpmāk – civilais eksperts):
· 1.1. (N) Arsenijs Mihejevs;
· 1.1.1. (IP) Ierobežotas pieejamības informācija
· 2. (N) Saskaņā ar Ministru kabineta 2020. gada 22. septembra noteikumu Nr. 598 "Kārtība, kādā civilo ekspertu nosūta dalībai starptautiskajā misijā vai operācijā" (turpmāk – noteikumi) 7.3. apakšpunktu noteikt civilā eksperta dalības laiku starptautiskajā misijā no 2023. gada 1. septembra līdz 2024. gada 31. augustam.
· 3. (N) Pamatojoties uz noteikumu 7.4. apakšpunktu, noteikt civilajam ekspertam koeficientu 1,8 piemaksas aprēķināšanai par dalību starptautiskajā misijā.
· 4. (N) Paredzēt, ka saskaņā ar noteikumu 17. un 18. punktu civilajam ekspertam tiek izmaksāts atalgojums (minimālās mēneša darba algas apmērā) – 2023. gadā 2480 euro un 2024. gadā 5600 euro un piemaksa – 2023. gadā 13 916 euro un 2024. gadā 27 832 euro. Ārlietu ministrijai veikt valsts sociālās apdrošināšanas iemaksas – 2023. gadā 3868 euro un 2024. gadā 7887 euro apmērā.
· 5. (N) Ņemot vērā starptautiskās misijas finansēšanas noteikumus, paredzēt, ka saskaņā ar noteikumu 19.2., 19.3., 19.4., 19.6. un 19.7. apakšpunktu civilajam ekspertam tiek segti faktiskie izdevumi, nepārsniedzot šajā punktā norādītās summas:
· 5.1. (N) dzīvokļa (dzīvojamās telpas) īres un citu ar dzīvojamās telpas lietošanu saistīto pakalpojumu izdevumi (nepārsniedzot 15 793,88 euro kalendāra gadā) – 2023. gadā 5265 euro un 2024. gadā 10 530 euro;
· 5.2. (N) ar dzīvokļa (dzīvojamās telpas) īres līguma noslēgšanu saistītie izdevumi par māklera pakalpojumiem, nepārsniedzot mēneša īres izdevumu apmēru, – 2023. gadā 1317 euro;
· 5.3. (N) ar dzīvokļa (dzīvojamās telpas) īres līguma noslēgšanu saistītie izdevumi par depozītu, nepārsniedzot mēneša īres izdevumu apmēru, – 2023. gadā 1317 euro;
· 5.4. (N) veselības apdrošināšanas izdevumi, pārceļoties uz dienesta vietu un atgriežoties no tās, 10 euro (pārceļoties uz dienesta vietu 2023. gadā 5 euro, pārceļoties no dienesta vietas 2024. gadā 5 euro);
· 5.5. (N) ceļa izdevumi 1000 euro (pārcelšanās uz dienesta vietu 2023. gadā 250 euro, atvaļinājuma brauciens un pārcelšanās no dienesta vietas 2024. gadā 750 euro);
· 5.6. (N) izdevumi par bagāžas transportēšanu 200 euro (pārceļoties uz dienesta vietu 2023. gadā 100 euro, pārceļoties no dienesta vietas 2024. gadā 100 euro);
· 5.7. (N) obligātās vakcinācijas izdevumi un medicīniskā aptieciņa 100 euro 2023. gadā.
· 6. (N) Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ārlietu ministrijai finansējumu 28 618 euro apmērā šā rīkojuma 4. un 5. punktā minēto izdevumu segšanai.
· 7. (N) Finanšu ministrijai likumprojekta "Par valsts budžetu 2024. gadam un budžeta ietvaru 2024., 2025. un 2026. gadam" sagatavošanas procesā precizēt un palielināt Ārlietu ministrijas izdevumus 2024. gadam apakšprogrammā 01.04.00 "Diplomātiskās misijas ārvalstīs" 52 704 euro apmērā civilā eksperta darbības nodrošināšanai no 2024. gada 1. janvāra, vienlaikus samazinot finansējumu budžeta resora "74. Gadskārtējā valsts budžeta izpildes procesā pārdalāmais finansējums" programmā 02.00.00 "Līdzekļi neparedzētiem gadījumiem".
· 8. (N) Aizsardzības ministrijai uz civilā eksperta dalības laiku starptautiskajā misijā nodrošināt viņam nepieciešamo ekipējumu – ķiveri, bruņuvesti un gāzmasku.

